ಚಿತ್ರದುರ್ಗದಲ್ಲಿ ಬದಲಾಯ್ತು ರಸ್ತೆ ಸಂಚಾರ ಮಾರ್ಗ ಚಿತ್ರದುರ್ಗ :ನಗರದ ಮುಖ್ಯರಸ್ತೆಯ ವಿಸ್ತರಣೆ ಕಾಮಗಾರಿ ನಡೆಯುತ್ತಿರುವ ಕಾರಣ ರಸ್ತೆ ಸಂಚಾರದ ಮಾರ್ಗ ಬದಲಾಯಿಸಲಾಗಿದೆ ಎಂದು ಎಸ್ಪಿ ಜಿ.ರಾಧಿಕಾ ತಿಳಿಸಿದ್ದಾರೆ. ಈ ಮಾರ್ಗಸೂಚಿಯಂತೆ ಖಾಸಗಿ, ಸರ್ಕಾರಿ ಹಾಗೂ ಭಾರೀ ವಾಹನಗಳು ಸಂಚರಿಸಬೇಕು. ನಿಯಮ ಉಲ್ಲಂಘಿಸಿದರೆ ಕ್ರಮ ಜರುಗಿಸಲಾಗುತ್ತದೆ ಎಂದು ಎಚ್ಚರಿಸಿದ್ದಾರೆ. ಖಾಸಗಿ ಬಸ್ಗಳ ಸಂಚಾರದ ಮಾರ್ಗ : ದಿನ 24 ಗಂಟೆಯೂ ಹೊಳಲ್ಕೆರೆ ಮಾರ್ಗವಾಗಿ ಸಂಚರಿಸುವ ಖಾಸಗಿ ಬಸ್ಗಳು ಮೇದೆಹಳ್ಳಿ ರಸ್ತೆಯ ಮುಖಾಂತರ ಎನ್.ಹೆಚ್48 ಸರ್ವಿಸ್ ರಸ್ತೆಯನ್ನು ಸೇರಿ ಮುರುಘಾಮಠದ ಮುಂಭಾಗದಿಂದ ಎನ್.ಹೆಚ್50 ರಸ್ತೆ ಮಾರ್ಗವಾಗಿ ಬಸ್ ನಿಲಾýಣದಿಂದ ಹ್ರೆರ ಹೋಗಬೇಕು. ಎನ್.ಹೆಚ್50 ರಸ್ತೆ ಮುಖಾಂತರ ಮಾಳಪ್ಪನಹಟ್ಟಿ, ಮುರುಘಾಮಠ, ಜೆ.ಎಂ.ಐ.ಟಿ ಸರ್ಕಲ್, ಬಿ.ಡಿ.ರಸ್ತೆ ಕೆ.ಎಸ್.ಆರ್.ಟಿ.ಸಿ ಮುಖಾಂತರ ಮೆದೆಹಳ್ಳಿ ರಸ್ತೆಯಲ್ಲಿರುವ ಖಾಸಗಿ ಬಸ್ ನಿಲ್ದಾಣವನ್ನು ಪ್ರವೇಶಿಸಬೇಕು. ಕೆ.ಎಸ್.ಆರ್.ಟಿ.ಸಿ. ಬಸ್ಗಳ ಸಂಚಾರದ ಮಾರ್ಗ: ದಿನ 24 ಗಂಟೆಯೂ ಹೊಳಲ್ಕೆರೆ ಮಾರ್ಗವಾಗಿ ಹೋಗುವ ಕೆ.ಎಸ್.ಆರ್.ಟಿ.ಸಿ ಬಸ್ಗಳು. ಜೆ.ಎಂ.ಐ.ಟಿ ಸರ್ಕಲ್ ಮುಖಾಂತರ ಮುರುಘಾಮಠ ಮುಂಭಾಗದಿಂದ ಎನ್.ಹೆಚ್50 ರಸ್ತೆ ಮಾರ್ಗವಾಗಿ ಹೊರ ಹೋಗಬೇಕು. ಎನ್.ಹೆಚ್50 ರಸ್ತೆ ಮುಖಾಂತರ ಮಾಳಪ್ಪನಹಟ್ಟಿ, ಮುರುಘಾಮಠ, ಜೆ.ಎಂ.ಐ.ಟಿ ಸರ್ಕಲ್, ಕೆ.ಎಸ್.ಆರ್.ಟಿ.ಸಿ ಬಸ್ ನಿಲ್ದಾಣ ಪ್ರವೇಶಿಸಬೇಕು. ಲಾರಿ, ಮುಂತಾದ ಭಾರಿ ವಾಹನಗಳ ಸಂಚಾರದ ಮಾರ್ಗ: ರಾತ್ರಿ 9ರಿಂದ ಬೆಳಿಗ್ಗೆ 9ರವರೆಗೆ ಹೊಳಲ್ಕೆರೆ ರಸ್ತೆಯ ಮೂಲಕ ಚಿತ್ರದುರ್ಗ ನಗರದೊಳಕ್ಕೆ ಬರುವ ಹೊರಹೋಗುವ ಭಾರಿ ವಾಹನಗಳು ಎನ್.ಹೆಚ್50 ರಸ್ತೆ ಮುಖಾಂತರ ಮಾಳಪ್ಪನಹಟ್ಟಿ, ಮುರುಘಾಮಠ, ಜೆ.ಎಂ.ಐ.ಟಿ ಸರ್ಕಲ್ ಬಿ.ಡಿ. ರಸ್ತೆಯ ಮಾರ್ಗವಾಗಿ ಸಾಗಬೇಕು ಎಂದು ತಿಳಸಿದ್ದಾರೆ.